b'\n_START_ARTICLE_\nNatpis biskupa Donata na sarkofagu svete Sto\xc5\xa1ije\n_START_PARAGRAPH_\nNatpis biskupa Donata na sarkofagu svete Sto\xc5\xa1ije je mramorna plo\xc4\x8da veli\xc4\x8dine 97\xc3\x9757\xc3\x9748 cm i sastavni dio Sarkofaga svete Sto\xc5\xa1ije. Sarkofag je dao izraditi zadarski biskup Donat za mo\xc4\x87i svete Anastazije (Sto\xc5\xa1ije), koje su donesene iz Carigrada u Zadar. Naime, biskup donat smatrao je sv. Anastaziju sirmijskom mu\xc4\x8denicom. Cijeli sarkofag je jednostanog kasnoanti\xc4\x8dkog oblika, tj. to je kamena \xc5\xa1krinja s poklopcem u obliku ku\xc4\x87nog krova na dvije vode. Na tom krovu nalazi se tekst uklesan rustikalnom kapitalom na latinskom jeziku:_NEWLINE_ \xe2\x80\x9e IN NOMINE S[AN]C[T]E TRINITATIS HIC REQUIESCIT CORPUS BEATE S[AN]C[T]E ANASTASIE DE DONIS D[E]I ET S[AN]C[T]E ANASTASIE DONATUS PECCATUR EPISCOPUS FECIT. D[E]O GRATIAS. \xe2\x80\x9d_NEWLINE_U prijevodu na hrvatski jezik:_NEWLINE_ \xe2\x80\x9e U ime Svete Trojice. Ovdje po\xc4\x8diva tijelo svete Anastazije. Iz darova Bo\xc5\xbejih i svete Anastazije sagradio gre\xc5\xa1ni biskup Donat. Bogu hvala.\xe2\x80\x9d_NEWLINE_Rije\xc4\x8dju peccatur biskup Donat sam sebe naziva grje\xc5\xa1nikom. Na zabatu krova uklesan je kri\xc5\xbe \xc5\xa1irokih krakova, a ispod je dio teksta koji opet spominje Donata. Igra rije\xc4\x8dima De donis/Dei/Donatus/pecatur/episcopus i u tako ratkom natpisu pokazuje \xc5\xbeive utjecaje novih vrsta knji\xc5\xbeevnog izra\xc5\xbeavanja (asonance, aliteracije) koje je biskup Donat iz Njema\xc4\x8dke donio u Zadar.'